Diari Oficial de la Generalitat Valenciana


Sumari del DOGV 6031, del 09-06-2009 (2009/6558)

Informació pública del Projecte de Liquidació Definitiva del Programa d'Actuació Integrada de la Unitat d'Execució P2 de les normes subsidiàries de planejament de Xaló.
------------------------------------------------------------------------------------------------------------------------------------------------------------------------

### Dades del document

Número de DOGV
:   6031

Data del DOGV
:   09-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/6558


Data del document
:   25-05-2009

Organisme emissor
:   Murtes Iniciatives Urbanes i Gestio, SL

Tipus de document
:   Informació Pública

Descriptors 

:   * Xaló
    * empresa privada
    * pla d'urbanisme

Informació pública del Projecte de Liquidació Definitiva del Programa d'Actuació Integrada de la Unitat d'Execució P2 de les normes subsidiàries de planejament de Xaló. [2009/6558]  
María Begoña Cristóbal Escrig, administradora de la mercantil Murtes, Iniciatives Urbanes i Gestió, SL, fa saber que:  
Jaime Castells Mengual, alcalde president de l'Ajuntament de Xaló, per Resolució d'Alcaldia de data 26 de març de 2009, ha disposat:  
Donat compte de l'escrit (R.E. núm. 2006, de data 30.07.2008), presentat per la mercantil Murtes, Iniciatives Urbanes i Gestió, SL, agent urbanitzador de la unitat d'execució P-2 de les normes subsidiàries de planejament municipal de Xaló, en què sol·licita que, amb els tràmits oportuns previs, se sotmeta a informació el Projecte de Liquidació Definitiva del Programa d'Actuació Integrada de la UEP2.  
Transcorregut el període d'informació pública amb suggeriments relatius a la minoració de costos a repercutir via retaxació.  
De conformitat amb allò que s'ha suggerit, i després de la reunió mantinguda amb els propietaris afectats, l'entitat promotora, en data 25 de març de 2009 (R. E. núm. 776) presenta nova proposta que no altera l'anterior sinó minora la quantificació de la retaxació, per la qual cosa correspon realitzar nova audiència a les parts interessades, i segons el seu paréixer, en compliment d'allò que s'ha disposat en l'article 168.3 de la Llei 16/2005, de 30 de desembre, Urbanística Valenciana, i article 381 i 387 i següents del Decret 67/2006, de 19 de maig, Reglament d'Ordenació i Gestió Territorial, modificat parcialment pel Decret 36/2007, i fent ús de les competències que tinc conferides i que m'atribuïx la legislació vigent, resolc:  
Primer  
Sotmetre ainformació pública, prèvia notificació als interessats, el Projecte de Liquidació Definitiva del Programa d'Actuació Integrada per al desenvolupament de la Unitat d'Execució P2 de les normes subsidiàries de planejament de Xaló, presentat per la mercantil Murtes, Iniciatives Urbanes i Gestió SL, una vegada adaptat als suggeriments efectuats.  
Segon   
Procedir a la notificació a tots els titulars que s'acredite que puguen tindre algun dret real sobre els immobles afectats per l'expedient de liquidació definitiva del programa, així com al domicili fiscal dels qui consten en el cadastre com a titulars de drets afectats per l'actuació indicada en la present resolució.   
Tercer   
Expedir edicte d'informació pública que es farà públic en el Diari Oficial de la Comunitat Valenciana, i avisar de la possibilitat de formular, novament, al·legacions, observacions i suggeriments.   
El període d'informació pública serà d'un mes que començarà a computar-se a partir de la publicació de l'anunci corresponent en el Diari Oficial de la Comunitat Valenciana.   
Quart  
Durant este període el projecte es trobarà depositat en les dependències municipals del carrer de l'Església, número 27 de Xaló, perquè els interessats puguen consultar-lo i formular les al·legacions, observacions i suggeriments que tinguen per convenients en l'indicat lloc i termini d'un mes, i podrà ser consultat els dies laborables de 09.00 a 14.00 hores.  
Quint  
Advertir que quan els afectats manifesten discrepàncies respecte als costos pressupostats, l'administració actuant resoldrà demanant els informes que estime oportuns.   
A la vista de tot allò que s'ha actuat, l'administració actuant resoldrà sobre l'aprovació de l'expedient de retaxació de càrregues, en el termini màxim d'un mes des de la finalització del període d'informació al públic. En cas de silenci, este s'entendrà estimatori de la retaxació proposada per l'urbanitzador.  
La resolució de l'expedient es notificarà a tots els interessats i es publicarà en el Diari Oficial de la Comunitat Valenciana.  
Sext  
Significar que contra la present resolució no es podrà interposar cap recurs administratiu ni jurisdiccional, al constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.  
Xaló, 25 de maig de 2009.- L'administradora: Mª Begoña Cristóbal Escrig.